**Pag-unawa sa Iyong Mga Pampinansyal na Opsyon**

Natutuwa kami na pinili mo ang Saint Agnes Medical Center para sa iyong mga pangangailangan sa pangangalagang pangkalusugan. Inaasahan naming bigyan ka ng pangangalagang de-kalidad at mapagmalasakit.

Bago ibigay ang serbisyo, humihiling ang **Saint Agnes** ng kaagad na bayad. Ito ay maaaring singilin sa pamamagitan ng pagtawag sa telepono sa isa sa aming Saint Agnes Benefit Advocate, o pagdating mo sa ospital sa panahon ng pagrerehistro.

Nauunawaan namin na ang aming patakaran na kaagad na maningil ng pera ay maaaring nakakalito lalo na kung nakapunta ka na sa aming mga pasilidad noong nakaraan at kailanman ay hindi kinailangang magbayad bago magsimula ang serbisyo. Mangyaring isaalang-alang na ang mga halaga na dapat kaagad na bayaran ay mga bayad para sa iyong kabuuang singil na mula-sa-bulsa. Ang polyetong ito ay naglalaman ng mga sagot sa ilang mga karaniwang tinatanong. Inaasahan namin na ito magiging kapaki-pakinabang para sa iyo.

Mangyaring tandaan na walang sinumang pasyente ang tatanggihan ng agarang/ apurahang pangangalaga batay sa kanyang kakayahang magbayad sa panahon ng serbisyo.

Ang Saint Agnes Medical Center ay hindi nagdidiskrimina sa mga pasyente batay sa kanilang kawalan ng kakayahang magbayad. Para sa mga pasyenteng nangangailangan ng tulong na pampinansyal o pansamantalang dumadanas ng pampinansyal na kahirapan, nag-aalok ang Saint Agnes ng mga umaangkop na pampinansyal na pag-aayos o karagdagang tulong na pampinansyal.

Bumisita sa amin online sa ***www.samc.com*** o tumawag sa aming mga tanggapan ng Benefit Advocacy sa **(559) 450-SAMC** **(7262).**

Ano ang pagkakaiba sa pagitan ng kabahagi-sa-bayad, kabahagi-sa-seguro, maibabawas at mula-sa-bulsa na pinakamataas?

**A. Pananagutan na mula-sa-bulsa:** Ang halaga na dapat bayaran batay sa mga ispesipikong tadhana ng plano ng seguro ng isang indibiduwal. Mangyaring basahin ang nasa ibaba para sa isang maikling paliwanag tungkol sa kung ano ang maaaring kabilang sa iyong pananagutan na mula-sa-bulsa.

**B. Kabahagi-sa-bayad (co-pay):** Isang tiyak na halaga para sa mga sakop na medikal na serbisyo na hinihiling sa panahon kung kailan natanggap ang serbisyo, ayon sa itinatakda ng iyong plano ng seguro. Halimbawa: Bayad na $50 na dapat bayaran sa bawat bisita sa Departamento ng Emerhensiya ng ospital.

**C. Kabahagi-sa-seguro:** Ito ay tumutukoy sa pagbabahagi ng mga sakop na medikal na gastos sa pagitan ng isang pasyente at ng kanyang kompanya ng seguro. Binabayaran ng kompanya ng seguro ang isang bahagdan ng mga sakop na gastos at binabayaran ng pasyente ang natitira.

**D. Maibabawas:** Ang bahagi ng mga sakop na medikal na gastos na dapat bayaran ng indibiduwal bawat taon bago magsimulang bayaran ng kompanya ng seguro ang mga benepisyo.

**E. Mula-sa-bulsa na pinakamataas:** Isang itinakdang, limitadong halaga ng pera na dapat direktang bayaran ng isang indibiduwal bago babayaran ng kompanya ng seguro o employer na may sariling seguro ang 100% ng mga gastos sa pangangalagang pangkalusugan ng indibiduwal.

Mga madalas itanong

**Bakit kaagad na hinihiling ang bayad para sa aking pananagutan na mula-sa-bulsa?**

Nagsimulang kaagad na kumolekta ng mga halaga ang Saint Agnes Medical Center bilang kortesia sa aming mga pasyente upang pagaanin ang pampinansyal na alalahanin na nauugnay sa isang pagbisita sa ospital. Ang kaagad na bayad na ito ay gagamitin sa iyong mga kabuuang gastos. Sisingilin ka para sa anumang mga natitirang balanse pagkatapos magbayad ng seguro.

**Ano ang aking mga opsyon sa pagbabayad?**

Ang ospital ay tumatanggap ng mga tseke, credit card, debit card, at salapi.

**Paano kung wala akong seguro o hindi ko kayang bayaran ang aking pananagutan na mula-sa-bulsa?**

Ang Saint Agnes Medical Center ay nag-aalok ng mga umaangkop na pampinansyal na pag-aayos upang tulungan kang tugunan ang iyong mga indibiduwal na pangangailangan. Para sa mga hindi kayang magbayad ng mga kinakailangang medikal na serbisyo, lahat ng pagsisikap ay gagawin namin upang tulungan kang makakuha ng tulong para bayaran ang iyong mga medikal na kuwenta, kabilang ang mga sumusunod na opsyon:

* **Mga plano sa pagbabayad o pautang sa pasyente** – Maaaring bayaran ng mga pasyente ang mga serbisyo sa pamamagitan ng buwanang hulugan sa loob ng isang panahon.
* **Mga pang-estadong programa ng tulong** – Maaari kang tulungan ng aming pangkat para tingnan kung sakaling kwalipikado ka para sa mga programa ng pamahalaan.
* **Mga programa sa tulongna pam pinansyal** – May mga programa para sa mga pasyente na hindi karapat-dapat para sa pang-estado/pederal na tulong, nguni't wala silang mga sapat na pampinansyal na mapagkukunan. Pagkatapos ng isang pampinansyal na pagsusuri, maaari kang maging karapat-dapat sa tulong na pampinansyal para sa mga serbisyong ibinigay sa iyo ng Saint Agnes.

**Bakit may iba't-ibang kuwentang ipinadala para sa iisang bisita?**

May pananagutan lamang ang Saint Agnes sa paniningil at pangongolekta para sa mga serbisyong pang-ospital. Dahil ang mga doktor ay hindi nagtatrabaho para sa ospital, kinakailangan nilang magpadala ng mga hiwalay na kuwenta para sa kanilang mga serbisyo. Ang mga kompanya ng matibay na kagamitang medikal at ambulansiya ay sisingil din nang hiwalay sa ospital.

Depende sa mga ibinigay na serbisyo, maaari kang makatanggap ng hiwalay na kuwenta mula sa isa o higit pang mga grupong nakalista sa ibaba. Kung ikaw ay may anumang tanong, hinihikayat ka naming makipag-ugnayan sa naaangkop na tanggapan sa pagsingil.

Para sa isang kumpletong listahan ng mga panlabas na kompanya na maaaring magpadala sa iyo ng isang kuwenta, puntahan ang ***www.samc.com***.

**Ambulansiya**

*Makukuha ang kumpletong listahan ng mga kompanya ng ambulansiya sa* ***samc.com***

**Anesthesiology**

Anesthesia Consultants of Fresno **(559) 436-0871**

**Matibay na Kagamitang Medikal**

DJO Global, Inc. **888-225-4398**

**Departamento ng Emerhensiya**

CEP – California Emergency Physiciansof America **(800) 498-7157** OB Hospitalist Group (OBHG) **(864) 908-3627**

**Mga Ospitalista**

CEP – California Emergency Physicians of America **(800) 498-7157**

**Laboratoryo/Patologo**

Saint Agnes Pathology Medical Group **(877) 411-9005** or **(800) 775-4238**

**Radiation Therapy**

cCare – California Cancer Associates **(559) 438-1245**

**Radiology (X-ray, CT scan, MRI, Nuclear Medicine)**

Wishon Radiological Medical Group, Inc. **(559) 485-8330**

Salamat at binigyan mo ang Saint Agnes ng pagkakataong makapaglingkod sa iyong mga pangangailangan sa pangangalagang pangkalusugan.

Kung ikaw ay may anumang mga karagdagang tanong, mangyaring huwag mag-atubili at makipag-ugnayan sa aming tanggapan ng Benefit Advocate, **(559) 450-SAMC** **(7262)**.

Ang Saint Agnes Medical Center ay sumusunod sa mga naaangkop na pederal na batas sa karapatang sibil at hindi nagdidiskrimina batay sa lahi, kulay, lipi, edad, kapansanan o kasarian.